ITEL โผล่บิ๊กล็อต 143.22 ลบ. ดึงกองทุน “ต้นโพธิ์” เสริมแกร่ง พร้อมดันเข้า SET ก.ย.นี้
ITEL โผล่บิ๊กล็อต 143.22 ลบ. ราคาเฉลี่ย 4.30 บ. ดึงกองทุน "ต้นโพธิ์" เสริมแกร่ง เตรียมพร้อมดันเข้า SET ก.ย.นี้
ITEL โผล่บิ๊กล็อต 143.22 ลบ. ราคาเฉลี่ย 4.30 บ. ดึงกองทุน "ต้นโพธิ์" เสริมแกร่ง เตรียมพร้อมดันเข้า SET ก.ย.นี้
4 ส.ค. 2564

ผู้สื่อข่าวรายงานว่า วันนี้ (3 ส.ค.) มีรายการสรุปซื้อขายกระดานรายใหญ่ (Big lot) บริษัท อินเตอร์ลิ้งค์ เทเลคอม จำกัด (มหาชน) หรือ ITEL จำนวน 3 รายการ ปริมาณ 33,306,048 หุ้น มูลค่ารวม 143.22 ล้านบาท ราคาเฉลี่ย 4.30 บาทต่อหุ้น ซึ่งเป็นราคาต่ำกว่ากระดาน โดยราคาหุ้น ITEL ปิดตลาดวันนี้ปิดตลาดที่ 5.20 บาท บวก 0.72 บาท หรือ 16.07% สูงสุดที่ 5.30 บาท ต่ำสุดที่ 4.40 บาท มูลค่าซื้อขายที่ 1 พันล้านบาท
อย่างไรก็ดีมีรายงานว่าการซื้อขายหุ้นผ่านกระดานบิ๊กล็อตในครั้งนี้ เป็นการขายหุ้นให้กับกองทุนต้นโพธิ์ (Ton Poh) ซึ่งเป็นบริษัทจัดการกองทุนเปิด ที่จัดตั้งในรูปแบบของบริษัทที่ได้รับยกเว้นของหมู่เกาะเคย์แมน ซึ่งบริหารงานโดยนายอธิไกร จาติกวณิช
ขณะที่ก่อนหน้านี้นายณัฐนัย อนันตรัมพร ประธานเจ้าหน้าที่บริหาร ITEL เปิดเผยว่า การย้ายหลักทรัพย์ ITEL จากตลาดหลักทรัพย์ เอ็ม เอ ไอ (mai) เข้าซื้อขายในตลาดหลักทรัพย์แห่งประเทศไทย (SET) ภายหลังจากคณะกรรมการบริษัทอนุมัติให้ยื่นเรื่องต่อตลาดหลักทรัพย์ฯ
โดยปัจจุบันอยู่ระหว่างการพิจารณาเอกสารคาดว่าจะได้ความชัดเจนกลางเดือน ส.ค.64 และน่าจะย้ายเข้า SET ได้ในช่วงกลางเดือน ก.ย.หรือราววันที่ 14 ก.ย.64 ซึ่งเป็นวันเดียวกับที่ ITEL ได้เข้าไปจดทะเบียนในตลาด mai ตั้งแต่ต้นทั้งนี้ การย้ายเข้าจดทะเบียนใน SET ถือเป็นบันไดขั้นที่หนึ่งเพื่อนำพาบริษัทเข้าใกล้เป้าหมายที่จะมุ่งไปสู่รายได้ 5,000 ล้านบาทในปี 68